ଜୀବନ୍ତ ବଜ୍ରକାପ୍ତା ଉଦ୍ଧାର କଲା କ୍ରାଇମବ୍ରାଞ୍ଚ
ବରଗଡ ଅଫିସ,୪।୧୧: ବନ ବିଭାଗର କ୍ରାଇମବ୍ରାଞ୍ଚ ଏସଟିଏଫ୍ ଗୁରୁବାର ସକାଳୁ ବରଗଡ ଜିଲା ଘେଁସ ଫରେଷ୍ଟ ରେଞ୍ଜ ଅର୍ନ୍ତଗତ ଜାମପାଲି ଗ୍ରାମରୁ ଏକ ଜୀବନ୍ତ ବଜ୍ରକାପ୍ତା ଜବତ କରିଛି । ଏହି ଘଟଣାରେ ମୁକୁନ୍ଦ ବରିହା ନାମକ ଜଣେ ଲୋକଙ୍କୁ ଘେଁସ ଫରେଷ୍ଟ ରେଞ୍ଜ ଅଫିସରେ ଅଟକ ରଖି ପଚରାଉଚରା କରାଯାଉଛି। ବଜ୍ରକାପ୍ତା ଚୋରାଚାଲାଣ ହେଉଥିବା ସୂଚନା ପାଇ ଏସଟିଏଫ୍ ଏହି ଚଢାଉ କରିଥିବା ସୂଚନା ମିଳିଛି। ତେବେ ଅଟକ ଲୋକଙ୍କୁ ଜେରା ଜାରି ରହିଥିବା ଯୋଗୁ ବିଶେଷ ତଥ୍ୟ ମିଳିପାରି ନାହିଁ ।